recursal/SuperWikiNEXT-32B huggingface dataset:
சிறீ வெங்கடேஸ்வரா நாட்டிய மண்டலி (சுரபி)
சுரபி குழுவினர் இயக்கி நடித்த மாயா பஜார் நாடகத்தின் ஒரு காட்சி
**சுரபி நாடகக் குழ** அல்லது **சிறீ வெங்கடேஸ்வரா நாட்டிய மண்டலி** (**Surabhi** - also known as **Sri Venkateswara Natya Mandali**) ஐதராபாத்தைச் சேர்ந்த தெலுங்கு மொழி பேசும் ஒரு குடும்பத்தின் பல தலைமுறையினரால், 1880 முதல் 135 ஆண்டுகளுக்கு மேலாகத் தொடர்ந்து தற்போதும் இயங்கி வருகிறது.

சுரபி நாடகக் குழுவினர், ஆண்டுகளாக இராமாயணம், மகாபாரதம் மற்றும் பாகவதப் புராணக் கதைகள் தொடர்பான மேடை நாடகங்களை நடத்தி வருகிறார்கள்..  பிரான்சு போன்ற வெளிநாடுகளில் சுரபி நாடகக் குழுவினர் மேடை நாடகம் நடத்துகின்றனர்.  சுரபிக் குழுவின் மேடை நாடகக் கலைஞர்கள் அனைவருமே ஒரே குடும்பத்தின் தலைமுறையினர் ஆவார்.

இக்குடும்பத்தினரின் தற்போதைய தலைமுறையினர் கல்வியில் முனைவர் போன்ற பல பட்டங்களை பெற்றாலும், மேடை நாடகக் கலைக்கும் முக்கியத்துவம் தருகின்றனர். இந்நாடகக் கலைக் குழுவினர் தங்கள் வாழ்வாதாரத்திற்கு வேறு பணிகளில் இருந்தாலும், இந்நாடகக் கலையையும் பாரம்பரியத்தையும் பாதுகாக்க, மாலை நேரங்களில் மேடை நாடகங்களை நடத்தி வருகிறார்கள்.

இக்குடும்ப நாடகக் குழுவின் உறுப்பினர்கள், மேடை நாடகங்களுக்கான வசனம், இசை, பாடல்கள், இயக்கம், நடிப்பு, உடை, ஒப்பனை, ஒலி, ஒளி போன்றவகைகளை கவனித்துக் கொள்கின்றனர்.

வரலாறு
------

1880ம் ஆண்டுகளில், சுரபிக் குழுவின் முன்னோடிகள், பிரித்தானிய இந்தியா அரசின் கீழ் நாட்டுப்புற கலைஞர்களாக பணியாற்றினர்.
மகாபாரதம், இராமாயணம், பாகவதம் போன்ற இதிகாச மற்றும் புராணக் கதைகளை பொம்மலாட்டம் மூலம் விளக்கியவர்கள், பின்னர் மெதுவாக 1937ல் **சிறீ வெங்கடேஸ்வரா நாட்டிய மண்டலி** என்ற பெயரில் நாடகக் கலைஞர்களாக மாறினர்கள். 1885ஆம் ஆண்டில் சுரபி குழுவினர் முதல் முறையாக, மகாபாரத காவியத்தின் ஒரு பகுதியான கீச்சக வதம் என்ற நாடகத்தை அரங்கேற்றியது.

புதிய தொழில்நுட்பத்தை பயன்படுத்தியும், விதவிதமாக மேடைகள் அமைத்தும் நாடகம் நடத்துவது, இந்த கலையை பாதுகாக்க இக்குழுவினர் பயன்படுத்தும் தாரக மந்திரமாகும்.

ஒரே குடும்பத்தை சேர்ந்தவர்கள்தான் சுரபி நாடகக் குழுவை தொடங்கினர். பின்பு பல தலைமுறைகளாக இது தொடர்ந்து வந்தது. ஒட்டுமொத்த குடும்பமும் இக்கலையின் மீது வைத்திருக்கும் அன்புதான், இவர்கள் இன்னமும் இதை பாதுகாத்து வருவதற்கு காரணமாகும். இந்திய அரசு இந்நாடக் குழுவிற்கு சிறதளவு நிதியுதவி செய்கிறது.

மேற்கோள்கள்
-----------

1. ↑  நாடகக் கலையை பாதுகாத்து வரும் ஒரு குடும்பத்தின் கதை
2. ↑  Magic once more with Surabhi
3. ↑  Surabhi to represent India at France theatre fest
4. ↑  A family in art surges ahead
5. ↑  Theatre is their lifeline

வெளி இணைப்புகள்
---------------

* சுரபி நாடகக் கலைக் குழுவின் இணையத் தளம் பரணிடப்பட்டது 2016-04-06 at the வந்தவழி இயந்திரம்
* சுரபி நாடகக் குழுவினரின் காணொளி
**அமெரிக்க இதய செயலிழப்பு சங்கம்** (*Heart Failure Society of America*) என்பது இதய செயலிழப்பு மற்றும் இதய செயலிழப்பில் ஆர்வம் கொண்ட இதய செயலிழப்பு நிபுணர்களின் அமெரிக்க அமைப்பாகும். 1995 ஆம் ஆண்டு இச்சங்கம் நிறுவப்பட்டது,  இதய செயலிழப்பின் சுமையைக் குறைக்கும் நோக்கில் நிபுணர்களும் நோயாளிகளும் சேர்ந்த ஒரு மன்றத்தை இவ்வமைப்பு வழங்குகிறது.  டக்ளசு எல். மான் இச்சங்கத்தின் தலைவராக பணியாற்றியபோது இதய செயலிழப்பு பயிற்சி வழிகாட்டுதல்கள் உட்பட இதய செயலிழப்பை வகைப்படுத்துவதற்கான விரிவான ஆலோசனைகளை சங்கம் 2010 ஆம் ஆண்டு உருவாக்கியது 2013 ஆம் ஆண்டு இதய செயலிழப்பு மேலாண்மைக்கான வழிகாட்டியையும் இச்சங்கம் உருவாக்கியது.  2018 ஆம் ஆண்டு மேம்பட்ட இதய செயலிழப்புக்கு உள்ளானோர் மற்றும் இருதயவியல் நிபுணர்களின் பல்வேறு நிலைகளில் உள்ளவர்களை இணைத்து ஒரு மன்றம் உருவாக்கப்பட்டது. 2016 ஆம் ஆண்டு தலைவராக இருந்த மன்தீப் ஆர் மெக்ரா உள்ளிட்ட பலர் கடந்தகாலத்தில் இவ்வமைப்பில் தலைவர்களாக இருந்துள்ளனர்.

மேற்கோள்கள்
-----------

1. ↑  "HFSA Website".
2. ↑  "PAN Foundation - Heart Failure Society of America". *panfoundation.org* (ஆங்கிலம்). 12 November 2018 அன்று பார்க்கப்பட்டது.
3. ↑  Wilcox, Jane; Yancy, Clyde W (2018). "Stopping medication for heart failure with improved ejection fraction" (in en). *The Lancet* **0** (10166): 8–10. doi:10.1016/S0140-6736(18)32825-3. பன்னாட்டுத் தர தொடர் எண்:0140-6736. பப்மெட்:30429051. .
4. ↑  Administrator. "Dr Mandeep Mehra". *www.mgims.ac.in* (ஆங்கிலம்). 12 November 2018 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States
* செக் குடியரசு

 |
**பொருள் மயக்கம்** என்பது பொருள் புரிதலில் ஏற்படும் மயக்கமே பொருள் மயக்கம் ஆகும். ஒரே தொடரில் இரண்டு பொருள்கள் நிலை பெறுவதைக் காண முடிகிறது. அவ்வாறு வருஞ்சூழலில் பொருள் புரிதலில் சில நேரங்களில் இடர் ஏற்படுவதுண்டு. இவ்வாறாக பொருள் புரிதலில் ஏற்படும் மயக்கமே பொருள் மயக்கம்.

  

எ.கா : யானோ கள்வன்?

```
         நானா வைதேன்?
```

```
         அவனா வந்தான்?
```

மேற்காண் கூற்றுக்களை வற்புறுத்தியோ அல்லது அழுத்தமாவோ சொல்லுகின்ற போது இதில் வினா ,எதிர்மறைப் பொருள்கள் பொதிந்துள்ளதைக் காண முடிகிறது.
இத்தகு பொருண்மைகளை வெளிக்கொணர்வதில் சூழலின் பங்கு முக்கியத்துவம் பெறுகிறது.
பொருள் மயக்கம் என்பதைக் காட்டிலும் பொருண்மை மயக்கம் என்று கூறுவது பொறுத்தமுடைத்தாகிறது. 

பொருள்மயக்கத்தை களைவதற்கான கூறுகள் : 

```
                         * இடம் 
                         * காலம் 
                         * சூழல்
```

மேற்காண் உத்திகளை துணையாகக் கொண்டால் பொருள் மயக்கத்தை தவிர்த்து உண்மைப் பொருளை உய்த்துணர முடியும்.

மேற்கோள்கள்
-----------

1. ↑   தொல்காப்பியமும் நன்னூலும் - ஆசிரியர் ரா.சீனிவாசன் முதல் பதிப்பு 1972
**லட்சுமிநாராயண வைத்தியநாதன் ( Lakshminarayana Vaidyanathan)** (பிறப்பு: 1942 ஏப்ரல் 9 - இறப்பு: 2007 மே 17) இவர் ஒரு புகழ்பெற்ற இசைக்கலைஞரும், இசை இயக்குனரும் மற்றும் இசையமைப்பாளரும்,  கர்நாடக இசை பாரம்பரியத்தில் பயிற்சி பெற்றவருமாவார். வைத்தியநாதன் சென்னையில் வி. லட்சுமிநாராயணன் மற்றும் சீதாலட்சுமி ஆகிய இருவருக்கும் பிறந்தார். திறமையான வயலின் கலைஞர்களான எல். சங்கர் மற்றும் எல். சுப்பிரமணியம் ஆகியோரின் மூத்த சகோதரர் ஆவார் மால்குடி நாட்கள் என்ற பிரபல தொலைக்காட்சித் தொடரின் இசையை இவர் உருவாக்கினார்.  இந்த மூன்று சகோதரர்களும் தங்கள் தந்தையிடமிருந்து இசை பயிற்சி பெற்றனர்.

தொழில்
------

திரைப்பட இசையமைப்பாளர் ஜி.கே.வெங்கடேசின் உதவி இசை இயக்குநராக தனது வாழ்க்கையைத் தொடங்கிய வைத்தியநாதன், தமிழ், கன்னடம் உள்ளிட்ட மொழிகளில் 170க்கும் மேற்பட்ட படங்களுக்கு இசையமைத்துள்ளார். இவரது குறிப்பிடத்தக்க படைப்புகளில் தமிழில் பேசும் படம், சந்தியா ராகம், ஏழாவது மனிதன், தசரதன் மற்றும் மறுபக்கம் மற்றும் கன்னடத்தில் அபரிச்சிதா, குபி மாத்து ஐயலா, ஒண்டு முத்தினா கதே ஆகியவை அடங்கும். நாட்டின் மிகச் சிறந்த இசை அமைப்பாளர்களில் ஒருவரான இவர், ஒலிக் கலவையில் இன்றைய தொழில்நுட்ப முன்னேற்றங்கள் வருவதற்கு முன்பாகவே, அரிய மற்றும் அறியப்படாத கருவிகளைப் பயன்படுத்துவதற்கும், மாண்டலின், புல்லாங்குழல் மற்றும் வயலின் ஆகியவற்றிலிருந்து ஒலிகளை நுட்பமாக பல்வேறு நாட்டு தாளக் கருவிகளுடன் கலப்பதற்கும் அறியப்பட்டார்.  இசையமைப்பாளர் சி. அஷ்வத்துடன் இணைந்து , அஸ்வத்-வைத்தி என்ற பெயரில் பல கன்னடத் திரைப்படங்களுக்கு இசையமைத்தார். இவரது ஒரு கவர்ச்சியான மற்றும் நீடித்த அமைப்பு, சங்கர் நாக் இயக்கத்தில் வெளியான மால்குடி நாட்களின் (தொலைக்காட்சித் தொடர்) தொடக்க மற்றும் நிறைவு இசையான 'தானா நா நானா' என்பதாகும் 

2003 ஆம் ஆண்டில், திரைப்படத்தில் இவரது சிறப்பான பங்களித்ததற்காக தமிழ்நாடு அரசு கலைமாமணி விருது வழங்கியது.

குறிப்புகள்
-----------

1. ↑  "Juries for the selection of films for National Awards set up". Press Information Bureau, Govt of India. 2009-07-28 அன்று பார்க்கப்பட்டது.
2. ↑ . 20 May 2007.
3. ↑ . 25 May 2007.
4. ↑  "We need sweet memories…". *தி இந்து*. 25 May 2007. Archived from the original on 2007-09-23.. பார்த்த நாள்: 2009-07-28.
5. ↑  "Kalaimamani awards announced". Frontline. 11 October 2003.. பார்த்த நாள்: 2009-07-28. 
[*தொடர்பிழந்த இணைப்பு*]
[*தொடர்பிழந்த இணைப்பு*]
**புளூநோசு** (Bluenose) என்பது, 8 சனவரி 1929ல் அரசர் ஐந்தாம் ஜார்ஜின் சுருள் வெளியீட்டின் ஒரு பகுதியாக கனேடிய அஞ்சல் அலுவலகம் வெளியிட்ட 50 சென்ட் அஞ்சல்தலையின் அடைபெயர் (nickname) ஆகும். இதன் இசுக்காட் எண் 158. இந்த அஞ்சல்தலையில், மீன்பிடிப் பாய்க்கப்பலான புளூநோசின் படம் அச்சிடப்பட்டுள்ளது. ஒட்டாவாவைச் சேர்ந்த கனேடிய பாங்க் நோட் கம்பனி வடிவமைத்த இந்தத் அஞ்சல்தலையில் உள்ள படம் அலிபக்சு துறைமுகத்தில் இருந்து வெளியேறும் இக்கப்பலின் இரண்டு வெவ்வேறு படங்களின் சேர்க்கையாகும். இது 1900க்குப் பின்னர் வெளியிடப்பட்டிருந்தாலும் இது ஒரு செவ்வியல் அஞ்சல்தலையாகக் கருதப்படுகிறது. கனடாவின் மிகச் சிறந்த அஞ்சல்தலை என அழைக்கப்பட்ட இது சேகரிப்பாளரிடையே பெயர்பெற்றது.

மூன்று அச்சுத் தட்டுகள் உருவாக்கப்பட்டன. இவற்றுள் 200 பதிவுகளைக் கொண்ட முதல் தட்டில் பிழை இருந்ததால் அது எப்போதுமே பயன்படுத்தப்படவில்லை. 100 பதிவுகளைக் கொண்ட இரண்டாம், மூன்றாம் தட்டுக்களைப் பயன்படுத்தி 1,044,900 அஞ்சல்தலைப் படிகள் அச்சிடப்பட்டன. அஞ்சல்தலைக்கான ஒளிப்படம் 1922ல் டபிள்யூ. ஆர். மக்ஆசுக்கில் (W.R. MacAskill) என்பவரால் எடுக்கப்பட்டவை. அஞ்சல்தலைக்கான படம் அமெரிக்க பாங்க் நோட் கம்பனியால் வரையப்பட்டது.

2001 ஆம் ஆண்டில் புல்நோசு முதல்நாள் உறை 3,650 கனேடிய டாலர்.

1982 இலும், 199 இலும் வெளியான அஞ்சல்தலைகள் அவற்றின் வடிவமைப்பில் பழைய புல்நோசு அஞ்சல்தலையின் படம் முழுதாகவோ அல்லது பகுதியாகவோ இடம்பெற்றிருந்தது. 1982ன் அஞ்சல்தலை அஞ்சல்தலையில் அஞ்சல்தலை வடிவமைப்புக் கொண்டது. 1999ன் அஞ்சல்தலை குறித்த கப்பலின் வடிவமைப்பாளர் வில்லியம் சேம்சு ரூவின் நினைவாக வெளியிடப்பட்ட அஞ்சல்தலை ஆகும்.

இவற்றையும் பார்க்க
------------------

* செவ்வியல் அஞ்சல் தலை

மேற்கோள்கள்
-----------

1. 1 2  FBNAPS *Bluenose is Still Considered Canada’s Finest Stamp* பரணிடப்பட்டது 2007-02-06 at the வந்தவழி இயந்திரம் (retrieved 1 October 2006)
2. ↑  Alphabetilately.org (retrieved 1 October 2006)
3. ↑  "#158: Bluenose". Fisheries and Oceans Canada. 2005-07-12. 2007-09-12 அன்று மூலதளத்திலிருந்து பரணிடப்பட்டது எடுக்கப்பட்டது. 2006-10-01 அன்று பார்க்கப்பட்டது.
4. ↑  Canadian Stamp Auctions: *Stamp market commentary April, 2003* பரணிடப்பட்டது 2016-03-04 at the வந்தவழி இயந்திரம் (retrieved 1 October 2006)
5. ↑  Heindorff, Ann Mette (2007-05-13). "Bluenose: A National Symbol of Canada". heindorffhus.dk. 2009-01-26 அன்று மூலம் பரணிடப்பட்டது. 2006-10-01 அன்று பார்க்கப்பட்டது.
**எல் கிரேக்கோ** என அழைக்கப்பட்ட **டொமினிகோஸ் தியோடோகோபாலஸ்** (1541-7 April 1614) என்பவர் எசுப்பானிய மறுமலர்ச்சிக் காலத்தில் வாழ்ந்த ஓவியர், சிற்பி மற்றும் கட்டிட ஆவார். தனது படைப்புகளில் முழு கிரேக்க பெயரின் கையொப்பம் இட்டதால், இவரை எல் கிரேக்கோ என அழைத்தனர்.

கிரெட்டே எனும் இடத்தில் பிறந்தார் எல் கிரேக்கோ. கிரெட்டே அப்பொழுது வெனீஸ் அரசாட்சியில் இருந்தது மற்றும் பய்சான்டைன் யுகத்திற்கு பிந்தைய காலத்தின் கலை மையமாக திகழ்ந்தது. அந்த கலையில் கற்று தெரிந்தபின், தனது 26வது வயதில் வெனீஸ் நகரிற்கு பயணப்பட்டார் எல் கிரேக்கோ. 1570ஆம் ஆண்டில் ரோம் நகரிற்கு சென்ற இவர், அங்கே ஓர் பயிலரங்கு திறந்து பல படைப்புகளை செய்து முடித்தார். 1577ஆம் ஆண்டில் எசுப்பானிய நாட்டில் உள்ள டோலெடோ எனும் இடத்திற்கு புலம்பெயர்ந்த எல் கிரேக்கோ, இறக்கும் வரை அங்கேயே இருந்து பல படைப்புகளை செய்தார். டோலெடோ நகரில் தான் இவருக்கு பெரும் வாய்ப்புகள் கிட்டின மற்றும் தனது புகழ்பெற்ற ஓவியங்களை வரைந்தார்.

மேற்கோள்கள்
-----------

1. ↑  Metropolitan Museum of Art
2. ↑  J. Brown, *El Greco of Toledo*, 75–77

வெளி இணைப்புகள்
---------------

**எல் கிரேக்கோ** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* El Greco – Biography, Style and Artworks
* El Greco – The Complete Works at the El Greco Foundation
* El Greco's Gallery
* Tour: El Greco (Spanish, 1541–1614) at the வாசிங்டன் தேசிய கலைக்காட்சியகம்
* Greek painters (El Greco) at ColourLex
**1999 மீயல்லை கலவரம்** இலங்கையில் மாத்தறை மாவட்டத்தில் ஹக்மனைத் தேர்தல் தொகுதியில் மீயெல்லை என்ற கிராமத்தில் 1999 ஆம் ஆண்டில் முஸ்லிம், சிங்கள மக்களுக்கிடையே ஏற்பட்ட கலவரம் ஆகும்.

பின்னணி
-------

மீயெல்லை கிராமத்தில் சிங்களப் பெரும்பான்மையினருக்கு மத்தியில் சுமார் 300 முஸ்லிம்கள் வாழ்ந்து வருகின்றனர். சில காலமாக சிறுசிறு பிரச்சினைகள் இங்கு உருவாகி வந்தன. இந்நிலையில் 1999ல் மீயல்லைக் கிராமத்தில் நடைபெற்ற ஒரு சிறுசம்பவம் கலவரமாக மாறியது. மீயல்லையின் சில இளைஞர்களுக்கும், கனுமுல்தெனிய எனும் சிங்களக் கிராமத்தின் இளைஞர்களுக்கும் இடையில் ஒரு சூதாட்டத்தின் போது நடந்த பிரச்சினை பெரிதாகியது. சூதாட்டத்தில் சிங்கள இளைஞர்கள் தோல்வியுற்றனர். தோல்வியின் பின்னர் சூதாட்டத்தில் பங்கு பற்றிய முஸ்லிம் இளைஞர்களின் 10,000 ரூபா பணத்தைக் கொள்ளையிட்டனர். கொள்ளை நடவடிக்கையில் ஈடுபட்டவர்களில் ஒருவரை மீயல்லை இளைஞர்கள் தாக்கி காவல்துறையினரிடம் ஒப்படைத்தனர்.

இனவாதமாக மாற்றப்படல்
--------------------

ஏற்கனவே நடந்துவந்த சில பிரச்சினைகளுக்குப் பழிவாங்குவது போல சிங்களவர்களால் இது ஆழமாக முன்னெடுக்கப்பட்டது. இவ்விடயம் இனவாதமாக மாற்றப்பட்டது. மீயல்லையின் வளர்ச்சியில் பொறாமையுற்ற சிலரும் இதில் பங்குகொண்டனர்.

கலவரமாக மாறல்
-------------

தொழில் காரணமாக அயல் ஊர்களுக்குச் சென்று திரும்பிவந்து கொண்டிருந்த முஸ்லிம் தொழிலாளர்களும், முதலாளிகளும் சிங்களவர்களால் தாக்கப்பட்டனர். சுமார் 50 பேர் இவ்வாறு தாக்குதலுக்குள்ளாகினர். வியாபாரிகளிடமிருந்து பொருட்கள் கொள்ளையிடப்பட்டன.

உச்சக் கட்டம்
-------------

முஸ்லிம் செல்வந்தர்களிடமிருந்து பயமுறுத்திப் பணம் பறிக்கப்பட்டது. மீயல்லைக்குள் புகுந்து சிங்கள இளைஞர்கள் அடிக்கடி தாக்குதல்களை நடத்தியதால் ஊரவர்கள் அச்சத்தில் வாழ்ந்தனர். சிலர் பயத்தால் ஊரைவிட்டு வெளியேறினர். சிலருக்கு மரண அச்சுறுத்தல்கள் விடுவிக்கப்பட்டன. அதனாலும் சிலர் வெளியேறினர். இப்பிரச்சினைகளின் உச்சமாக முஸ்லிம் ஊர்த்தலைவர் ஒருவர் கொலை செய்யப்பட்டார்.

பக்கசார்பு
----------

காவல்துறையிடம் நடந்த கலவரங்கள் பற்றியும், கொலை தொடர்பாகவும் முறைப்பாடுகள் செய்யப்பட்ட போதிலும் காவல்துறை உரிய நடவடிக்கைகளை எடுக்கத்தவறியது. இவ்விடயங்கள் முஸ்லிம் அமைச்சர்களுக்கும் தெரிவிக்கப்பட்டது. மீயல்லைக் கிராமத்திற்கு பூரண பாதுகாப்பு அளிக்குமாறு அவர்கள் பாதுகாப்புப் பிரிவுடன் தொடர்புகொண்டு நடவடிக்கை எடுத்தனர்.

உசாத்துணை:
----------

* *அனஸ் எம். எஸ். எம், அமீர்தீன். வீ, வஸீல் ஏ. ஜே. எல்* - இலங்கையில் இனக்கலவரங்களும் முஸ்லிம்களும், மே 2003 ISBN 955-97264-2-0
* *புன்னியாமீன்,* மீயல்லை கற்க வேண்டிய பாடம், நவமணி டிசம்பர் 21. 1999
**வாகை** என்னும் ஊர் சங்ககால எயினன், நன்னன் ஆகியோர் இதனைத் தலைநகராகக் கொண்டு ஆண்டுவந்தனர். இவ்வூர் குடமலைப் பகுதியில் இருந்தது. பொன்னிற மலர்கள் பூக்கும் வாகை மரங்கள் இவ்வூரில் மிகுதியாக இருந்தன. வாகைப்பெருந்துறை என்று கூறப்படுவதால் இது ஓர் ஆற்றங்கரையில் இருந்த ஊர் எனத் தெரியவருகிறது. வாகைப்பறந்தலை என்று கூறப்படுவதால் இவ்வூர் போர்களமாக மாறியது எனத் தெரியவருகிறது. இது ஊர், சூடும் வாகைப்பூ அன்று என்பதை விளக்கும் தொடராக இதனைச் சூடாவாகை என்றனர். 

இதன் அரசன் எயினன். இவனை ஆய் எயினன் எனக் கொள்வது வரலாற்று நிகழ்ச்சிகளுக்குப் பொருத்தமாக அமைகிறது. இவன் சிறந்த வள்ளல். இவனது ஆட்சியில் இவ்வூர் பொலிவுடன் திகழ்ந்தது. பெண் ஒருத்தியின் நல்லழகு இந்த ஊர் போல் இருந்தது என ஊரார் பேசிக்கொள்வதாகப் புலவர் ஒருவர் பாடுகிறார். 

மூவேந்தரும் அவ்வப்போது இதனைத் தாக்கியிருக்கின்றனர். 

பாண்டியன் தாக்கியது
இந்த ஊரைப் பசும்பூண் பாண்டியன் ஏவலால் அவனது படைத்தலைவன் அதிகன் தாக்கினான். போரில் அதிகன் கொல்லப்பட்டான். அவனது யானையும் கொல்லப்பட்டது. அதிகன் கொல்லப்பட்டதைக் கொங்கர் கொண்டாடி மகிழ்ந்தனர். 
சோழன் தாக்கியது
கரிகாலன் குதிரைப் படையுடன் சென்று இந்த ஊரைத் தாக்கியிருக்கிறான். அப்போது ஒன்பது மன்னர்கள் யானைமீதேறி வெண்கொற்றக் குடையுடன் வந்து கரிகாலனை எதிர்கொண்டனர். ஆனால் அவர்களால் கரிகாலனை எதிர்த்து நிற்க முடியவில்லை. தம் கொற்றக் குடைகளைப் போர்க்களத்திலேயே போட்டுவிட்டு ஓடிவிட்டனர். 
சேரன் தாக்கியது
வாகை சேரர் ஆளுகைக்கு உட்பட்டிருந்ததை நன்னன் கைப்பற்றிக்கொண்டான். களங்காய்க்கண்ணி நார்முடிச்சேரல். (பதிற்றுப்பத்து நாலாம்பத்துத் தலைவன்) இவ்வூரைத் தாக்கினான். அப்போது அதனை ஆண்டுகொண்டிருந்த அரசன் நன்னனைக் கொன்றான். வாகை நகரை மீட்டுத் தனதாக்கிக்கொண்டான்.

அடிக்குறிப்பு
-------------

1. ↑  வண்கை எயினன் வாகை அன்ன இவள் நலம் - படைமங்க மன்னியார் பாடல் புறநானூறு 351
2. ↑  கூகைக் கோழி வாகைப் பறந்தலைப் பசும்பூண் பாண்டியன் வினைவல் அதிகன் களிரொடு பட்ட ஞான்றை ஒளிறு வாள் கொங்கர் ஆர்ப்பு - பரணர் பாடல் குறுந்தொகை 393
3. ↑  பரியுடை நன்மான் வெருவரு தானையொடு வேற்றுப்புலத்து இறுத்த வெருவளக் கரிகால் முன்னிலை செல்லார் சூடா வாகைப் பறந்தலை ஆடு பெற ஒன்பது குடையும் நண்பகல் ஒழித்த பீடு இல் மன்னர் போல ஓடுவை மன்னால் வாடை - பரணர் பாடல் அகநானூறு 125
4. ↑  குடாஅது இரும்பொன் வாகைப் பெருந்துறைச் செருவில் பொலம்பூண் நன்னன் பொருது களத்து ஒழிய, வலம்படு கொற்றம் தந்த வாய்வாள் களங்காய்க்கண்ணி நார்முடிச்சேரல் இழந்த நாடு தந்து அன்ன - கல்லாடனார் பாடல் அகநானூறு 199

கருவிநூல்
---------

1. அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967) இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது.
2. INDEX DES MOTS DE LA LITERATURE TAMOULE ANCIENNE (1970) (சங்கநூல் சொல்லடைவு)
இது இத்தாலிய நகரம் பற்றியது. ஆறு பற்றிய கட்டுரை: எல்பா ஆறு

எல்பாவில் இருந்து நெப்போலியன் பொனபார்ட் திரும்பினான்.
**எல்பா** (*Elba*, இத்தாலிய மொழி: Ilva) என்பது இத்தாலியின் டஸ்கானி பிரதேசத்தில் உள்ள ஒரு தீவாகும். இத்தாலியின் கரையோர நகரமான பியோம்பினோவுக்கு 20 கிமீ தூரத்தில் உள்ளது (42°44′N 10°22′E﻿ / ﻿42.733°N 10.367°E﻿ / 42.733; 10.367). டஸ்கான் தீவுகளில் இதுவே மிகப்பெரியதும், இத்தாலியின் தீவுகளில் சிசிலி மற்றும் சார்டீனியாவுக்கு அடுத்ததாக மூன்றாவது பெரியதும் ஆகும். எல்பாவுக்கு மேற்கே 50 கிமீ தூரத்தில் பிரெஞ்சு தீவான கோர்சிக்கா அமைந்துள்ளது.

இது கிட்டத்தட்ட 224 கிமீ² பரப்பளவும் கரையோர நீளம் 147 கிமீ உம் ஆகும். இதன் மிக உயரமான மலை மொண்டே கப்பானே 1,018 மீட்டர்கள் உயரமானது. இத்தீவின் மக்கள் தொகை கிட்டத்தட்ட 30,000 ஆகும்.

1814 இல் பிரெஞ்சு மன்னன் நெப்போலியன் பொனபார்ட் எல்பா தீவுக்கு நாடு கடத்தப்பட்டான். மே 3, 1814 இல் இவன் இத்தீவின் நகரமான் போர்ட்டோஃபெராய்யோவை அடைந்தான். நெப்போலியன் தனது பாதுகாப்புக்காக 600 பேரைக்கொண்ட படைகளை வைத்திருக்க அனுமதிக்கப்பட்டான். பொதுவாக எல்பா தீவை இவன் தனது கட்டுப்பாட்டுக்குள் வைத்திருந்தாலும் பிரித்தானியக் கடற்படையினர் இத்தீவைக் கண்காணித்து வந்தனர்.

மொத்தம் 300 நாட்கள் இத்தீவில் வாழ்ந்த நெப்போலியன் பெப்ரவரி 26, 1815 இல் ஒருவாறாகத் தப்பித்து பிரான்சை அடைந்தான்.

1860 இல் இத்தீவு இத்தாலியின் கூட்டமைப்புக்குள் வந்தது. பிரெஞ்சுப் படைகள் ஜூன் 17, 1944 இல் இங்கு புகுந்து தீவை ஜெர்மனியிடம் இருந்து விடுவித்தனர்.

வெளி இணைப்புகள்
---------------

* எல்பா புவியியல் பரணிடப்பட்டது 2007-09-27 at the வந்தவழி இயந்திரம்
* இரண்டாம் உலகப் போரில் எல்பா
PuB இன் அமைப்பு 2: சிவப்பு நிறத்தில் போரான் அணுக்கள் அறுகோணப் பிணைப்பிலும் உலோக அணுக்கள் பச்சை நிறத்திலும் உள்ளன.
PuB6 இன் அமைப்பு (போரான் அணுக்கள் எண்முக தொகுதிகளாக சிவப்பு நிறத்தில் புளுட்டோனியம் அணுக்கள் நீல நிறத்தில் கனசதுர வடிவத்தில் உள்ளன.
**புளுட்டோனியம் போரைடு** *(plutonium boride)* என்பது புளுட்டோனியமும் போரானும் நேரடியாக வெற்றிடச் சூழலில் குறைக்கப்பட்ட அழுத்தத்தில் வினைபுரிந்து உண்டாகும் ஒரு கனிம வேதியியல் சேர்மமாகும்.

1200 0 செல்சியசு வெப்பநிலையில் 40 முதல் 70 சதவீத போரான் சேர்ந்துள்ள புளுட்டோனியம் போரைடு உருவாவதாகவும்,TiB, ZrB மற்றும் HfB சேர்மங்கள் போல. அதில் Pu-B பிணைப்பு நீளம் 2.46 Å மற்றும் NaCl படிக அமைப்புடனும் காணப்படும் என்றும் கருதப்படுகிறது. புளுட்டோனியம் போரைடின் இருப்பு குறித்து பல்வேறு எதிர்ப்புகள் தோன்றி விவாதிக்கப்பட்டு வருகின்றன

800 0 செல்சியசு வெப்பநிலையில் PuB2 உருவாகிறது. மற்ற இருபோரைடுகள் போலவே புளுட்டோனியம் இருபோரைடும் படிக அமைப்பைக் கொண்டுள்ளது.

1200 0 செல்சியசு வெப்பநிலையில் 70 முதல் 85 சதவீத அளவு போரானுடன் சேர்ந்தால் PuB4 மற்றும் PuB6 போரைடுகளின் கலவை உண்டாகிறது. வெப்பநிலை அதிகரிக்கும் போது PuB6 அதிகமாக உருவாகிறது. PuB4 சேர்மம் UB4 சேர்மத்தைப்போல நான்முக அமைப்பையும், PuB6 , CaB6, LaB6 சேர்மங்கள் போல கனசதுர அமைப்பையும் கொண்டுள்ளன. 

PuB100 என்ற போரைடு மிகவும் குறிப்பிடத்தக்க விவாதங்களுக்கு இடமளித்துள்ளது. இதன் இருப்பு போரான் மாசடைதலின் முக்கியத்துவத்தை விளக்குகிறது. போரைடுகள் 1 சதவீத மாசு அடைந்திருந்தாலும் அவற்றின் படிக வடிவங்கள் மாறுபடுகின்றன.

மேற்கோள்கள்
-----------

1. 1 2  B. J. McDonald; W. I. Stuart (1960). "The crystal structures of some plutonium borides". *Acta Cryst.* **13** (5): 447–448. doi:10.1107/S0365110X60001059.
2. ↑  H. A. Eick (1965). "Plutonium Borides". *Inorganic Chemistry* **4** (8): 1237–1239. doi:10.1021/ic50030a037.

| * பா
* உ
* தொ
 புளுட்டோனியம் சேர்மங்கள் |
| --- |
| புளுட்டோனியம் (II) | 
* PuAs
* PuH2
* PuB2
* PuP
* PuSe
* PuSi

 |
| புளுட்டோனியம் (III) | 
* PuH3
* PuB
* PuF3
* PuCl3
* PuBr3

 |
| புளுட்டோனியம் (IV) | 
* PuC
* Pu(NO3)4
* PuF4
* PuO2
* Pu(C8H8)2

 |
| புளுட்டோனியம் (VI) | 
* PuF6

 |
**வில்லியம் ஹென்றி ட்ரூ** (ஆங்கிலம்: William Henry Drew) திருக்குறளை ஆங்கிலத்தில் மொழிபெயர்த்த 19-ஆம் நூற்றாண்டைச் சேர்ந்த கிறிஸ்தவ மதபோதகர் ஆவார். இவர் திருக்குறளின் முதல் 630 பாக்களை மட்டுமே மொழிபெயர்த்தார்.

வாழ்க்கைக் குறிப்பு
-------------------

வில்லியம் ஹென்றி ட்ரூ திருக்குறளை 1840-இல் ஆங்கிலத்தில் உரைநடை வடிவில் மொழிபெயர்த்து வெளியிட்டார். குறளின் 133 அத்தியாயங்களில் முதல் 63 அத்தியாயங்களை மட்டுமே ட்ரூ மொழிபெயர்த்தார். தனது மொழிபெயர்ப்பின் முதல் பதிப்பில் தனது ஆங்கில மொழிபெயர்ப்புடன் சேர்த்து குறளின் தமிழ் மூலம், பரிமேலழகரின் உரை, ராமானுஜக் கவிராயரின் விளக்கவுரை ஆகியவையும் பதிப்பித்தார். ட்ரூவின் மொழிபெயர்ப்பு பரிமேலழகரின் உரையை சார்ந்து இருந்த வகையில் குறளின் தமிழ் மூலத்தோடு பெரும்பாலும் ஒத்திருந்தது. 1852-ஆம் ஆண்டு ஜான் லாசரஸ் என்ற மற்றொரு மதபோதகர் ட்ரூவின் பணியைத் திருத்தம் செய்து (அத்தியாயங்கள் 1 முதல் 63 வரை) எஞ்சியிருந்த அதிகாரங்களையும் (அத்தியாயம் 64 முதல் அத்தியாயம் 133 வரை) தானே மொழிபெயர்த்து வெளியிட்டார். இவ்வாறே ட்ரூவும் லாசரஸும் சேர்ந்து திருக்குறளுக்கு முதன்முறையாக முழுமையான ஆங்கில மொழிபெயர்ப்பினை உருவாக்கினர்.

"ட்ரூ ஒரு பக்தியுள்ள மனிதராகவும் ஒரு வைராக்கியம் கொண்ட மதபோதகராகவும் பண்பார்ந்த நபராகவும் தமிழ் மீது பற்று கொண்ட மாணவராகவும் இருந்தார். .. தொல் தமிழ் நூலான குறளுக்கான அவரது மொழிபெயர்ப்பானது, அவர் அப்பணியினை முழுமையாக முடிக்கும் முன்னரே மறைந்து விட்டபோதும், அவரை ஐரோப்பிய தமிழ் அறிஞர்களின் வரிசையில் முதன்மையானவராக வைத்தது. .. திரு. ட்ரூவுடனான எனது தினசரி சம்பாஷனையின் விளைவாக எனக்குக் கிடைத்தத் தமிழ் படிப்புக்கான தூண்டுதலில் நான் மிகவும் பயனடைந்தேன்," என்று ராபர்ட் கால்டுவெல் குறிப்பிடுகிறார்.

மேற்கோள்கள்
-----------

1. ↑  Ramasamy, V. (2001). *On Translating Tirukkural* (First ). Chennai: International Institute of Tamil Studies.
2. ↑  Bishop Caldwell's *Reminiscences*, 1894, p. 52

மேலும் பார்க்க
--------------

* Manavalan (Ed.), A.A. (2010). *A Compendium of* Tirukkural *Translations in English*. Central Institute of Classical Tamil. பன்னாட்டுத் தரப்புத்தக எண்:978-81-908000-2-0.


| * பா
* உ
* தொ
திருக்குறள் |
| --- |
|  | அமைப்பு முறை | 
* திருக்குறள் வைப்புமுறை
* திருக்குறளின் முறை மாறிய உரைகள்

 |
| வரலாறு | 
* திருவள்ளுவர்
* வள்ளுவன்
* வாசுகி
* ஏலேலசிங்கன்

 |
| பகுதிகள் | 
* பகுப்புக்கள்
* பாயிரம்

 |
| பாவகை | 
* குறள் வெண்பா
* குறள்வெண் செந்துறை
* குறள் தாழிசை
* குறள் யாப்பு நூல்கள்
* குறளடி
* திருவள்ளுவ மாலை
* திருவள்ளுவர் ஞானம்

 |
| உரைகளும்விளக்கங்களும் | 
* பழைய உரைகள்
* நுண்பொருள்மாலை
* உரைப்பாடல் நூல்கள்
* உரை அச்சேற்றப் பட்டியல்
* மணக்குடவர் உரை
* காலிங்கர் உரை
* பரிதியார் உரை
* பரிப்பெருமாள் உரை
* பரிமேலழகர் உரை
* சுகாத்தியர் உரை

 |
| மொழிபெயர்ப்புகள் | 
* திருக்குறளின் மொழிபெயர்ப்புகள்

 |
| கலை | 
* குறள் பீடம் விருது
* திருவள்ளுவர் சிலை
* திருவள்ளுவர் விருது
* திருவள்ளுவர் (திரைப்படம்)
* திருவள்ளுவர் (இதழ்)
* திருக்குறள் கலைக்காட்சி - திருக்குறள் நெறிபரப்பு நிறுவனம்

 |
| நினைவகங்கள் | 
* திருவள்ளுவர் சிலை, கன்னியாகுமரி
* திருவள்ளுவர் பல்கலைக்கழகம்
* திருவள்ளுவர் இரட்டைப் பாலம்
* வள்ளுவர் கோட்டம்
* மயிலாப்பூர் திருவள்ளுவர் கோயில்

 |
| ஆய்வுகள் | 
* திருக்குறள் முனுசாமி
* திருக்குறள் ஆய்வு நூல்கள்
* குறள் திறன் இணையதளம்

 |
| பெருமை | 
* திருவள்ளுவமாலை
* திருக்குறளுக்குப் புகழாரம்
* திருவள்ளுவர் வழிபாடு

 |
| 
* **சங்க இலக்கியங்கள்**
* விக்கிமூலத்தில்

 |
**தங்க ஒதுக்கீடு** அல்லது **தங்க இருப்பு** (*gold reserve*) என்பது வைப்பாளர்கள், நாணயம் வைத்திருப்பவர்கள் (எ.கா. வங்கித்தாள்), வணிபப் பங்காளர்கள் போன்றோருக்கு செலுத்துவதற்காக உத்தரவாத சேகரிப்புப் பெறுமதியாக அல்லது நாணயத்திற்கான பாதுகாப்பாக ஒரு தேசிய நடுவண் வங்கி வைத்துள்ள தங்கம் ஆகும்.

2011 இறுதி கணக்கெடுப்பின்படி, எல்லா தங்கச்சுரங்கங்களில் இருந்தும் எடுக்கப்பட்ட மொத்த தங்கங்களின் அளவு 171,300 டன்கள் ஆகும். 12 ஏப்ரல் 2013 இல் திரோயளவை அவுன்சு (1 திரோயளவை அவுன்சு 31.1035 கிராம்) ஐ.அ$ 1,500 என்ற விலையில் இருந்தது. அதன்படி டன் தங்கத்தின் விலை கிட்டத்தட்ட ஐ.அ$ 48.2 மில்லியனாகவிருந்தது. ஆகவே மொத்த தங்கத்தின் பெறுமதி ஐ.அ$ 8.2 ரில்லியனைத் தாண்டிக் காணப்பட்டது.

இருந்தாலும், தற்போதைய மொத்த தங்கத்தின் அளவு பல்வேறுபட்டுக் காணப்படுகின்றது. ஏனென்றால் தங்கம் ஆயிரம் வருடங்களாக எடுக்கப்பட்டு வருகின்றது. இன்னுமொரு காரணம் சில நாடுகள் மொத்த தங்கத்தின் அளவை வெளியிடுவதில்லை. அத்துடன், சட்ட விரோதமாக எடுக்கப்படும் தங்கத்தின் அளவினைக் கணக்கிடுவது கடினமானது.

இவற்றையும் பார்க்க
------------------

* தங்கம் உற்பத்தி செய்யும் நாடுகளின் பட்டியல்

குறிப்புகள்
-----------

1. ↑  One tonne is equal to approximately 32,150.75 troy ounces.

{ gold, silver, & other precious metals & gems are weighed by the troy ounce, 12 troy ounces = 1 pound not 16 to 1 in most other normal weights, so there would be 24,000 troy ounces to a ton of weight }

உசாத்துணை
---------

1. ↑  on page 2 of the pdf file; last paragraph just **before** the "Production" section on that page
2. ↑  "BBC News – How much gold is there in the world?". *BBC News*.

| * பா
* உ
* தொ
நிதி தரவரிசை அடிப்படையில் நாடுகளின் பட்டியல் |
| --- |
| வணிகம் | 
* கணக்கு இருப்பு
	+ மொத்த உள்நாட்டு உற்பத்தி %
* ஏற்றுமதி
	+ நிகர
	+ தலைவிகிதம்
* இறக்குமதி
* முன்னணி வணிகப் பங்காளிகள்

 |
| முதலீடு | 
* அன்னிய நேரடி முதலீடு பெறுதல்
	+ past
* FDI abroad
* GFI

 |
| நிதி | 
* வெளிநாட்டுச் செலாவணி
* வெளிநாட்டுச் செலாவணி (பொன் நீங்கலாக)
* Gold reserves
* Sovereign wealth funds
* Pension funds

 |
| பாதீடும் கடனும் | 
* அரசாங்கப் பாதீடு
	+ % of GDP
* கடன் மதிப்பீடு
* வெளிக்கடன்
* பொதுக் கடன்
	+ future

 |
| வருமானமும் வரியும் | 
* Tax rates
* வரி வருமானம்
* கூலி
	+ சராசரி
	+ minimum

 |
| வங்கி விகிதம் | 
* மத்திய வங்கி வட்டி விகிதம்
* வணிக வங்கி முதன்மை கடன் வட்டி வீதம்

 |
| நாணயம் | 
* Exchange rates to US$
* பணவீக்க வீதம்

 |
| பிற | 
* நிதி வளர்ச்சிச் சுட்டெண்
* கூட்டக நிறுவன ஆளுகை
* மேம்பாட்டு உதவி
* Ease of Doing Business
* வேலைவாய்ப்பு/வேலையின்மை
* வெளிச் சொத்துக்கள்

 |
| 
* Lists of countries by GDP rankings

* சர்வதேச தரவரிசை பட்டியல்கள்
* நாடுகளின் அடிப்படையில் மேனிலை பன்னாட்டுத் தரப்படுத்தல் பட்டியல்
* நாடுகள் வாரியாகப் பட்டியல்கள்

 |
பரம்பொருள் அசிந்தியனுக்காக முதன்முதலாக, பத்மாசனம் எனும் அரியணையை அறிமுகம் செய்தவர் டாங்யாங் நிரார்த்தா.
**டாங்யாங் நிரார்த்தா**அல்லது **டாங்யாங் துவியேந்திரா**, பொ.பி 16ஆம் நூற்றாண்டளவில் பாலியில் சைவ பக்தி இயக்கத்தை முன்னெடுத்த அருளாளரும் கவிஞரும் ஆவார். , **பேடாந்த சக்தி வவு ரவு** (Pedanda Shakti Wawu Rauh) , **துவான் சுமேரு** (Twan Sumeru) போன்ற பெயர்களாலும் இவர் குறிப்பிடப்படுவதுண்டு

வாழ்க்கை
--------

"துவியேந்திராதத்வ", 'பபத் பிராம்மண' எனும் பாலி நாட்டு நூல்கள், இவரது வரலாற்றை விவரிக்கின்றன.

யாவாவின் "பிலம்பங்கன்" இராச்சியத்தில் வாழ்ந்து வந்தார் துவியேந்திரா. அவரது புரவலர்களில் ஒருவரின் மனைவி, அவர்மீது காதல்வயப்பட்டதை அடுத்து, அவர் அங்கிருந்து வெளியேறவேண்டிய நிர்ப்பந்தம் ஏற்பட்டது. அவர், "கெல்கெல்" பகுதியிலிருந்து ஆண்ட மன்னன் "தலெம் பதுரெங்கோன்" (Dalem Baturenggong) இன் புரோகிதராகப் பணியாற்றுவதற்காக, பொ.பி 1537இல், பாலியை வந்தடைந்தார். அவர் பூசணிக்காயின் மீதமர்ந்தே கடல் கடந்து வந்ததாக நம்பப்படுவதால், பாலிப் பிராமணர்கள், பூசணிக்காயை உண்பதில்லை.

அப்போது பாலியில் கொள்ளைநோயின் பாதிப்பால், பெரும் உயிரழிவு ஏற்பட்டுக் கொண்டிருந்தது. தன் தலைமுடி ஒன்றுடன் தலெம் பதுரெங்கோனின் அரசவைக்குச் சென்ற துவியேந்திரா, கொள்ளைநோயை அழிக்க அதுவே போதுமானது என்றார். அத்தலைமுடி பாதுகாக்கப்பட்டு வைக்கப்பட்டுள்ள ஆலயம், இன்று பாலியின் முக்கியமான வழிபாட்டுத்தலங்களில் ஒன்றாகத் திகழ்கின்றது.

சமயப்பணி
--------

பாலித்தீவின் இந்து சமயத்தை மறுசீரமைக்க முன்னின்று உழைத்தவராக, துவியேந்திரா இனங்காணப்படுகின்றார். பாலிக்கே விசேடமான "பண்டிட்" எனப்படும் சைவப் பூசாரிகளுக்கான முன்னோடி இவரே என நம்பப்படுகின்றது. மோட்சம் தொடர்பான பல எண்ணக்கருக்களை மக்கள் மத்தியில் கொண்டு சென்ற நிரார்த்தா, "கவி" எனப்படும் பாடல்களையும், கேக்கவின், கிடுங் முதலான பல நூல்களை யாத்ததாகத் தெரிய வருகின்றது.

"பத்மாசனம்" என அழைக்கப்படும் கட்டமைப்பை பாலி இந்து ஆலயங்களில் அறிமுகம் செய்தவர் இவரே. ஊரூராகப் பயணித்த அவர்,வெற்று அரியணை ஒன்றை தூணொன்றின் உச்சியில் அமைத்து, அதைப் பரம்பொருளின் அம்சமாக வழிபடும் வழக்கத்தைக் கொணர்ந்தார்.இன்றும் பாலித்தீவின் கரையோரத்திலுள்ள ஆலயங்கள் பத்மாசனங்கள் நிறைந்தவையாகக் காணப்படுகின்றன.

இந்தோனேசியாவில் மிக வேகமாகப் பரவிக்கொண்டிருந்த இசுலாமுக்கெதிராகப் போராடிய இவர், இந்து சமயத்திலும் கடவுள் ஒருவரே என்ற தத்துவத்தை வலியுறுத்தினார். இவர் முன்வைத்த மூலப் பரம்பொருள் சிவன், என்ற கொள்கையே, பின் "அசிந்தியன்" வழிபாடாக, வளர்ச்சி கண்டது.

மேலும் பார்க்க
--------------

* இந்தோனேசிய இந்துநெறி
* சிவன்
* அசிந்தியன்
* பாலி

அடிக்குறிப்புகள்
----------------

1. ↑  *Bali and Lombok*, p.46-47, 2001, Dorling Kindersley Limited, London ISBN 978-0-7566-2878-9
2. 1 2  Pringle, p 65
3. ↑  Raechelle Rubinstein (2000) "Beyond the Realm of the Senses: The Balinese Ritual of Kakawin Composition" p.72
4. 1 2  Of Temples and Dragons பரணிடப்பட்டது 2007-10-08 at the வந்தவழி இயந்திரம் Bali Plus
5. ↑  Raechelle Rubinstein (2000) ibid p.80
6. ↑  (இந்தோனேசியம்) Sekelumit Sejarah dan Cara Sembahyang பரணிடப்பட்டது 2007-09-11 at the வந்தவழி இயந்திரம் *Bali Post* 8 July 2007
7. ↑  Kotamadya Denpasar Bali Paradise

உசாத்துணை
---------

* Pringle,Robert. (2004) *A Short History of Bali: Indonesia's Hindu Realm*. Crows Nest, NSW: Allan & Unwin ISBN 1-86508-863-3.
* Hinduism and Islam in Indonesia: Bali and the Pasisir World *Indonesia*, Vol. 44. (Oct. 1987), pp. 30–58.
**ள்** (About this soundள் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்தொன்பதாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "ளகர மெய்" அல்லது "ளகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இள்ளன்னா" என வழங்குவர்.

"ள்" இன் வகைப்பாடு
------------------

'ள்' எழுதும் முறை
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ள்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுதுகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ள்** இடையின மெய் வகையைச் சேர்ந்தது. இவ்வெழுத்து, வல்லினம் பிறக்கும் மார்புக்கும், மெல்லினம் பிறக்கும் மூக்குக்கும் இடைப்பட்ட இடமான கழுத்தில் பிறப்பதால் இடையின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ய், ர், ல், வ், ழ், ள் ஆகிய ஆறும் ஓரினத்தைச் சேர்ந்தவையாகக் கொள்ளப்படுகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**அலைபாக்டீரியா** அல்லது **மிதவைபாக்டீரியா** என்பது பாக்டீரியாவில் உள்ள மிதவைவாழிகளாகும். இவை நீர்பரப்புகளில் அலைந்து/மிதந்து வாழ்கின்றன. இவை நன்னீர் மற்றும் கடல் நீர் இரண்டிலும் பரவலாக நுண்ணோக்கியின் துணையோடு காணலாம்.

பசிபிக் பெருங்கடலில் உள்ள மார்குசாசுத் தீவிலிருந்து எடுக்கப்பட்ட மாதிரியில் தெறியும் ஒளிச்சேர்க்கை பிகோநுண்மிதவைவாழிகள் [காட்சி: மேல்மிளிர்வு நுண்ணோக்கியைக் கொண்டு (நீலவொளிர்வால்) எடுக்கப்பட்டது. இதில் தெறியும் காவி மிளிர்வுப்புள்ளி - *சினிகோகாக்கசு* என்னும் நீலப்பச்சைப்பாசி; சிவப்பு மிளிர்வுப்புள்ளி - பிகோயளவு மெய்க்கருவுயிர்கள்; வலது மேற்புறத்தில் காணப்படும் சிவப்புப் பெரியக்கலங்கள் - இருக்கலப்பாசிகளாகும்].

பண்புகள்
--------

மிதவைபாக்டீரியா நீரில் வாழும் உயிர்களில் ஒரு குறிப்பிடப்படும் சூழலில் உள்ளது. பெரும்பாலும் இறந்தவைகளை உணவாக எடுத்துக்கொள்கின்றன. இவைகள் இறந்தவற்றில் இருந்து கரிம பொருட்களை உண்டு அது மறுசுழற்சியடையப் பெரிதும் உதவுகின்றன. இது மட்டுமின்றி இவைகள் வாழும் உயிர்களானப் பாசிகள், மீன்கள், ஆளிகள், மெல்லுடலிகள், பாலூட்டிகள் ஆகியன வெளியிடும் கரிம மற்றும் வேதிப்பொருட்களை மறுசுழற்சி மற்றும் நச்சுமுறிவு ஆகியவற்றில் பெரிதும் துணைசெய்கின்றன. வாழும்முறை பெரும்பாலும் தன்னூட்டமுறையாகவே இருக்கும்.

அதுமட்டுமல்லாது, அவைகள் தனித்தும் பல சமயங்களில் ஒட்டிக்கொண்டும் வாழக்கூடியவை. நுண்பாசிகளுடன் இணைந்து, பாசிகளுடன் அண்டி அல்லது கடல் பனி என அழைக்கப்படும் உயிர்க்கழிவுகள் (detritus)பொருட்களுடன் இணைந்து வாழ்கின்றன.

பிரிவுகள்
---------

இவைகளில் பிரிவுகள் இன்னும் சரிவர வரையறுக்கப்படவில்லை. ஆனாலும் இவைகளில் பாக்டீரியாவும் - நீலப்பச்சைப்பாசி/பாக்டீரியாவும் பெரிதும் இடம் வகிக்கின்றன.

பாக்டீரியா - புரதபாக்டீரியா; பச்சை மற்றும் நீல கந்தக பாக்டீரியா (ஆனால் இவையிரண்டும் உயிர்வளி எதிரி) களாக உள்ளன.
நீலப்பச்சைப்பாசி/நீலப்பச்சை பாக்டீரியா - *ஆசிலட்டோரியா*, *ஃபார்மிடியம்* - இழை வடிவம்; *ப்ரொக்லோரோகாக்கசு* மற்றும் *சினிக்கோகாக்கசு* - ஒருக்கல உயிரி.

ஒளிச்சேர்க்கை பாக்டீரியா மற்றும் வேதிச்சேர்க்கை பாக்டீரியாக ஆகிய இரண்டுப்பிரிவுகள் உள.

பயன்கள்
-------

நீரில் வாழும் அலைவிலங்கிகளுக்கு இவையும் ஒரு முக்கிய இறையாகும். ஆகையால் அலைவிலங்கு வளர்ச்சியுறும் இவை மீன் மற்றும் இதரப் பேருயிர்களின் வளர்ச்சியை ஊக்குவித்து சுற்றுச்சூழலை நடுநிலையாக வைத்திருக்க உதவுகிறது.

இவை, உப்பிறப்புவளி நிலைத்தல்/நிலைநிறுத்தம் (நைதரசன் நிலைநிறுத்தம்) (nitrogen fixation), காலகமாக்கல்/நைதரசனாக்கம் (nitrification), காலகநீக்கம்/நைதரசனீக்கம் (denitrification), மறுதனிமமாற்றி (remineralisation), [[கொள்ளிவளியீனி பாக்டீரியா (methanogenesis) மற்றும் கொள்ளிவளிநீக்கி பாக்டீரியா (methonotrophy) ஆகியனவாகத் திகழ்கின்றன. சுற்றுச்சூழல் உருவாக்கத்தில் இவை இன்றியமையாதன ஆகும்.

மேற்கோள்கள்
-----------

* Thurman, H. V. (1997). Introductory Oceanography. New Jersey, USA: Prentice Hall College. ISBN 0-13-262072-3.

காண்க
-----

* அலைத்தீநுண்மம்
**சோழன் முடித்தலைக் கோப்பெருநற்கிள்ளி** சங்ககாலச் சோழ மன்னர்களில் ஒருவன். இவனது தலைநகர் உறையூர். இவன் காலத்தில் கருவூரில் இருந்துகொண்டு சேரநாட்டை ஆண்ட மன்னன் சேரமான் அந்துவஞ்சேரல் இரும்பொறை சோழன் சேரனைக் காணக் கருவூர் வந்தான். சேரனின் வேல் வீரர்கள் நட்புக்காக வந்துள்ளமை அறியாது தாக்கினர். சோழன் மார்பில் புலிச்சின்னம் பொறிக்கப்பட்டிருந்தது. அதனை அம்புகள் சிதைத்தன. சோழனின் பட்டத்து யானை படைக்கடலின் நடுவே நாவாய்க்கப்பல் போலவும், வான மீன்கூட்டத்துக்கு இடையே நிலா போலவும், வந்துகொண்டிருந்தது. நாவாயைத் தாக்கும் சுறாமீன் கூட்டம் போல வாள்வீரர்கள் யானையைச் சூழ்ந்து மொய்த்தனர். அதனால் சோழனின் பட்டத்து யானைக்கு மதம் பிடித்துவிட்டது. யானைமீதிருந்த சோழனால் ஒன்றும் செய்யமுடியவில்லை. இந்தக் கோலத்தைக் கருவூர் வேள்மாடத்து இருந்த சேரனும் புலவர் உறையூர் ஏணிச்சேரி முடமோசியாரும் கண்டனர். சோழன் துன்பம் இல்லாமல் திரும்ப வேண்டும் எனப் புலவர் வாழ்த்தினார். பாடல் புறநானூறு 13 (இந்த வாழ்த்துதலின் உட்பொருளைச் சேரன் உணர்துகொண்டான். தானே மதயானை முன் சென்று அதனை அடக்கிச் சோழனைக் காப்பாற்றினான்.)

எறிபத்த நாயனார் கதைக்கு மேலே உள்ள வரலாறு ‘கால்’போல் தெரிகிறது.

அடிக்குறிப்பு
-------------
**தங்க சேவல் விருதுகள்** சீனாவின் பிரதான நிலப்பரப்பில் வழங்கப்படும் திரைப்பட விருதுகள் ஆகும். 1981 இல் தொடங்கப்பட்ட இந்த விருதுகள் முதலில் ஆண்டுதோறும் வழங்கப்பட்டன. இந்த விருதின் பெயர் சீன சோதிடத்தின் சேவல் ஆண்டிலிருந்து (1981) வந்தது. விருது பெறுபவர்கள் தங்க சேவல் வடிவத்தில் ஒரு சிலையைப் பெறுகிறார்கள், மேலும் திரைப்பட தயாரிப்பாளர்கள், திரைப்பட வல்லுநர்கள் மற்றும் திரைப்பட வரலாற்றாசிரியர்களின் நடுவர் மன்றத்தால் இவர்கள் தேர்ந்தெடுக்கப்படுகிறார்கள். இந்த விருதுகளை சீனா திரைப்பட சங்கம் வழங்குகிறது. 

1992 இல், தங்க சேவல் விருதுகளும் நூறு மலர்கள் விருதுகளும் ஒரே தேசிய விழாவாக இணைக்கப்பட்டன. 

தங்க சேவல் விருதுகள் மற்றும் நூறு பூக்கள் விருதுகள் 2005 முதல் மாற்று ஆண்டுகளில் நடத்தப்படுகிறது.இதில் தங்க சேவல் விருது விழா ஒற்றைப்படை ஆண்டுகளில் நடைபெறுகிறது. விழாவின் கடந்த இரண்டு ஆண்டுகளில் உள்ள படங்கள் தங்க சேவல் விருதுகளுக்கு தகுதியானவை.

விருதுகள் பிரிவுகள்
-------------------

* சிறந்த படம்
* சிறந்த இயக்குனர்
* சிறந்த நடிகர்
* சிறந்த நடிகை
* சிறந்த துணை நடிகர்
* சிறந்த துணை நடிகை
* சிறந்த எழுத்து
* சிறந்த அறிமுக இயக்குநர்
* சிறந்த ஒளிப்பதிவாளர்
* சிறந்த இசை
* சிறந்த கலை இயக்குனர்
* சிறந்த மதிப்பெண்
* சிறந்த டிவி படம்
* சிறந்த ஆவணப்படம்
* சிறந்த அனிமேஷன்
* வாழ்நாள் சாதனையாளர் விருது

குறிப்புகள்
-----------

1. ↑  "China Golden Rooster and Hundred Flowers Film Festival". ChinaCulture.org. 2008-10-12 அன்று மூலம் பரணிடப்பட்டது. 2009-01-01 அன்று பார்க்கப்பட்டது.

வெளி இணைப்புகள்
---------------

* (சீனம்) Article about Golden Rooster Awards and list of past award winners பரணிடப்பட்டது 2006-10-19 at the வந்தவழி இயந்திரம் at China.com.cn
* IMDB Summary for the Golden Rooster Awards பரணிடப்பட்டது 2009-02-16 at the வந்தவழி இயந்திரம்
* List of winners
**அலையடிக்குது** (*Alaiyadikkuthu*) என்பது 2005 ஆண்டு வெளியான இந்திய தமிழ் திரைப்படம் ஆகும். இப்படத்தை காளிமுத்து இயக்கினார்.

இப்படத்தில் நவீன் தனுஷ், சிந்து துலானி, அவரது சகோதரி நேகா துலானி, பிரபா ரெட்டி ஆகியோர் முக்கிய கதாபாத்திரங்களில் நடித்தனர். நமீதா நடிக்க *மிண்ணலடிக்குது* என்ற பெயரில் இதன் தொடர்ச்சியாக ஒரு படம் எடுக்க திட்டமிடப்பட்டது, ஆனால் பின்னர் அது நிறுத்தப்பட்டது.

கதை
---

பிருந்தா (சிந்து துலானி) ஒரு மருத்துவ நிறுவனத்தில் பணிபுரிபவள். அவள் ஒரு ஏவளாளாக இருக்கத் தயாராக இல்லை. பெண்கள் சுரண்டப்படுவதற்கும் ஆண்களால் செய்யப்படும் கொடுமைகளுக்கும் அவள் எதிரானவளாக உள்ளாள். வண்புணர்வு செய்த ஆண்களைக் கண்டுபிடித்து பொட்டாசியம் சயனைடை பயன்படுத்தி அவர்களைக் கொல்கிறாள். ஒரு தொழிலதிபர் (யுகேந்திரன்), காவல் ஆணையர் (சேகர்), முதலமைச்சர் (விஜயன்) ஆகியோர் அவரிடம் பலியாகிறார்கள். அவளது கணவர் தனது மோசமான முதலாளியால் (கசான் கான்) கொல்லப்பட்டதும், கொலைக்குப் பிறகு அவளை பாலியல் பலாத்காரம் செய்ததால் அவள் இந்த செயல்களில் ஈடுபட்டாள்.. .

இசை
---

இப்படத்திற்கான இசையை பரணி மேற்கொண்டார்.

* "சீ போடா" - ஹரிஷ் ராகவேந்திரா, மகதி
* "மச்சி" - மாலதி, திப்பு
* "விளக்கு வெச்சத்தும்" - கிருஷ்ணராஜ், அனுராதா ஸ்ரீராம்
* "மெர்சி பேபி" - மதுமிதா
* "மேல பாரு" - கார்த்திக், கிரேஸ் கருணாஸ்

குறிப்புகள்
-----------

1. 1 2  "Tamil Cinema News | Tamil Movie Reviews | Tamil Movie Trailers - IndiaGlitz Tamil". *IndiaGlitz.com*. 2014-08-13 அன்று மூலம் பரணிடப்பட்டது. 2020-06-11 அன்று பார்க்கப்பட்டது.
2. ↑  *Alaiyadikkuthu (2005) - Bharani* (ஆங்கிலம்), 2019-04-15 அன்று மூலம் பரணிடப்பட்டது, 2020-06-11 அன்று பார்க்கப்பட்டது
**கோவில்பட்டி வ. உ. சி அரசு மேல்நிலைப் பள்ளி** (*VOC BOYS Govt Hr Sec School, Kovilpatti*) 1918 ஆம் ஆண்டு சுதந்திரப் போராட்ட வீரர் வ. உ. சிதம்பரம்பிள்ளையின் நினைவாக அமைக்கப்பட்டதாகும். 2019 ஆம் ஆண்டு இப்பள்ளியில் மேல்நிலை வகுப்பில் படித்த மாணவர்கள் 90.4% தேர்ச்சி பெற்றனர். கல்விச் செயல்பாடுகளுடன் பள்ளியில் அவ்வப்போது விளையாட்டுப் போட்டிகளும் கலைத்திருவிழாக்களும் நடத்தப்படுகின்றன. 

வ. உ. சி கோவில்பட்டியில் வழக்கறிஞராக பணிபுரிந்தார்.

வரலாறு
------

2018 ஆண்டு பள்ளியின் நூற்றாண்டுவிழா கொண்டாடப்பட்டது. கணிணி அறிவியல், கணித உயிரியல், வரலாறு, பொருளியல், இந்தியப் பண்பாடு, நுண்ணுயிரியல், மின்னியல், பொது இயந்திரவியல், வேளாண்மை ஆகிய பாடங்கள் இங்கு பயிற்றுவிக்கப்படுகின்றன.

மேற்கோள்கள்
-----------

1. ↑  தினத்தந்தி (2022-09-13). "கோவில்பட்டி வட்டார விளையாட்டு போட்டியில் அரசு மேல்நிலைப்பள்ளி மாணவிகள் சாம்பியன்". *www.dailythanthi.com*. 2023-05-01 அன்று பார்க்கப்பட்டது.
2. ↑  தினத்தந்தி (2022-12-01). "கோவில்பட்டி அரசு பள்ளியில் மாணவர்களுக்கான கலைத்திருவிழா". *www.dailythanthi.com*. 2023-05-01 அன்று பார்க்கப்பட்டது.

புற இணைப்புகள்
--------------

* Photo : VOC Govt Hr Sec School, KovilPatti
**எச்சில்** என்பது உமிழ்நீர். உணவு செரிமானத்துக்காக வாயில் ஊறும் உமிழ் வாயில் போட்டுக்கொள்ளும் புகையிலை போன்ற நச்சுப் பொருள்களால் உமிழ வேண்டிய தீய பொருளாக மாறிவிடும். அன்றியும் உடல் நோய்வாய்ப் படும்போது கோழையாக மாறி உமிழவேண்டிய ஒன்றாக ஆகிவிடும். இந்த நிலையில் இது வேண்டாத அருவருக்கத் தக்க எச்சில். இது **எச்சப் பொருள்**.  வேண்டாத எச்சப் பொருளை, தகாத பொருளை 'எச்சில்' என்றனர். ஆசாரக்கோவை என்னும் நீதிநூல் எச்சில் பற்றிய சில செய்திகளைக் குறிப்பிடுகிறது.

ஒதுக்கத் தக்க எச்சில் எனத் தமிழ் மக்கள் நானகினைக் கொண்டனர். அவை உடல் கழிவுகளான சிறுநீர், மலம். ஆண்-பெண் உடல் உறவின்போது வெளிப்படும் விந்து, நாதப் பசைகள், வாயில் வரும் கோழை என்பவை. 

இந்த நான்கு வகையான எச்சிலைத் தூய்மைப்படுத்திக் கொள்ளா முன்னர் மேதைகள் பாடங்களை வாய்விட்டுப் படிக்கமாட்டார்கள். பிறரோடு பேசிக்கொண்டிருக்க மாட்டார்கள். படுக்கையில் படுத்து உறங்கமாட்டார்கள். 

எச்சில் பட்டுத் தூய்மைப்படுத்திக்கொள்ளாத நிலையில் இருப்பவர்கள் பசுவையோ, பார்ப்பாரையோ, (சமையல், விளக்குத்)தீயையோ, தெய்வத் திருமேனிகளையோ, தன் உச்சந்தலையையோ தொடக்கூடாது. 

இவர்கள் கண்ணால் பார்க்கத் தகாதனவும் உண்டு. அவை ஐந்து. 1 புலால்-உணவு, 2 வானத்து நிலா, 3 வளர்க்கும் நாய், 4 தோன்றும் ஞாயிறு, 5 வானத்தில் எரிந்து விழும் மீன் (எரிகல்) என்பன.

அடிக்குறிப்பு
-------------

1. ↑  காக்கை எச்சமிட்டுவிட்டது என்று கூறும்போது இப் பொருளைத் தருவதிலிருந்து இதனை உணர்ந்துகொள்ளலாம்.
2. ↑  எச்சில் பலவும் உள; மற்று அவற்றுள்,  
இயக்கம் இரண்டும், இணைவிழைச்சு, வாயில்-  
விழைச்சு, இவை எச்சில், இந் நான்கு. (ஆசாரக்கோவை 7)
3. ↑  நால் வகை எச்சிலும் நன்கு கடைப்பிடித்து,  
ஓதார், உரையார், வளராரே,-எஞ் ஞான்றும்  

மேதைகள் ஆகுறுவார். (ஆசாரக்கோவை 8)
4. ↑  ‘எச்சிலார், தீண்டார்-பசு, பார்ப்பார், தீ, தேவர்,  
உச்சந் தலையோடு, இவை’ என்ப; யாவரும்  
திட்பத்தால் தீண்டாப் பொருள். (ஆசாரக்கோவை 5)
5. ↑  எச்சிலார், நோக்கார்-புலை, திங்கள், நாய், நாயிறு,  
அத்தக வீழ்மீனோடு, இவ் ஐந்தும்,தெற்றென,  
நன்கு அறிவார், நாளும், விரைந்து. (ஆசாரக்கோவை 6)
**லோஹானி குகைகள்** என்பது இந்தியாவின் தென்மேற்கு மத்தியப் பகுதியில், கைவிடப்பட்ட மாண்டு களத்திற்கு அருகில் காணப்படும், பாறையில் வெட்டப்பட்ட குகைகள் மற்றும் கோவில்கள் ஆகும்.. இங்கு மேற்கொள்ளப்பட்ட அகழ்வாராய்ச்சிகள் வாயிலாக இவைகள் கிபி 11 மற்றும் 12 ஆம் நூற்றாண்டைச் சேர்ந்தவை என கணிக்கப்பட்டுள்ளது. தொல்பொருள் ஆய்வில் சிவன், பார்வதி, விஷ்ணு மற்றும் லட்சுமி ஆகிய இந்து சமய சிலைகள் மற்றும் சிற்பங்கள் கிடைத்துள்ளன. இக்குகைக் கோவில்கள் அநேகமாக சைவ சமய மரபைச் சேர்ந்த இந்து மடங்களாக இருந்திருக்கலாம் என்று கருதப்படுகிறது. 13 ஆம் நூற்றாண்டுக்குப் பிறகு கட்டப்பட்ட இஸ்லாமிய நினைவுச்சின்னங்கள் இதன் அருகில் உள்ளன.

இந்து மற்றும் முஸ்லீம் நினைவுச்சின்னங்களின் தொகுதி, மத்திய பிரதேசத்தின் தார் மாவட்டம், மாண்டுவிலிருந்து 300 கிலோமீட்டர்கள் (190 மை) தொலைவில், போபாலுக்கு தென்மேற்கே அமைந்துள்ளது. இது  யுனெஸ்கோ உலக பாரம்பரிய தளம் என்ற பட்டியலில் சேர்க்கப்பட்டுள்ளது.  இது N-MP-90 குறியீட்டுடன் இந்தியாவின் தேசிய முக்கியத்துவத்தின் நினைவுச்சின்னங்களில் பட்டியலிடப்பட்டுள்ளது.

மேற்கோள்கள்
-----------

1. ↑  Lohani caves Archaeological Survey of India, Bhopal
2. ↑  Kailash Chand Jain (1972). *Malwa Through The Ages*. Motilal Banarsidass. பக். 454–455. பன்னாட்டுத் தரப்புத்தக எண்:978-81-208-0824-9. .
3. ↑  Group of Monuments at Mandu, Madhya Pradesh, UNESCO
தசராவின் போது முன்னணி யானையின் மேல் கோல்டன் ஹdடா
**தங்க அம்பாரி** (*Golden Howdah*) என்பது மைசூர் தசராவின் போது முன்னணி யானை மீது ஏற்றப்படும் ஒரு இருக்கையாகும். புகழ்பெற்ற தசரா பண்டிகையின் போது 2012 முதல், இது அர்ச்சுனன் என்ற யானையால் சுமந்துச் செல்லப்பட்டது.

அம்பாரி
-------

இது தயாரிக்கப்பட்ட சரியான தேதி தெரியவில்லை. மைசூர் அரசர்கள் இதன் மீது அமர்ந்து புகழ்பெற்ற தசரா ஊர்வலத்தில் கலந்துகொண்டனர். இந்த ஊர்வலம் ஒவ்வொரு ஆண்டும் திருவிழாவின் போது நகரத்தில் நடந்தது. ஆனால் மன்னாரட்சி முறை ஒழிக்கப்பட்டதிலிருந்து மன்னருக்கு பதில் சாமுண்டியின் சிலை மட்டும் அம்பாரியில் கொண்டு செல்லப்படுகிறது. 750-கிலோ எடை கொண்ட மரத்தால் செய்யப்பட்ட இதன் இந்த அம்பாரியின் மேற்புறம் தூயத் தங்கத்தாள்களால் வேயப்பட்டது.

நான்கு பக்கங்களிலும் மூன்று செதுக்கப்பட்ட தூண்கள் உள்ளன. இது கிரீடத்தை ஒத்த ஒரு விதானத்தால் மூடப்பட்டுள்ளது. அதன் மேல் ஐந்து புனிதமான "கலசங்கள்" உள்ளன. இருக்கை வெள்ளியால் ஆனது. அழகிய வடிவமைப்புகள் அதை அழகுபடுத்துகின்றன. மேலும் இது தசரா நேரங்களில் மட்டுமே வெளிக் கொணரப்படும்.

ஊர்வலம்
-------

முன்னணி யானையின் மீது தங்க அம்பாரியில் சாமுண்டியின் சிலை வைக்கப்பட்டு 5.5 கிலோமீட்டருக்கும் அதிகமான ஊர்வலம் மைசூர் நகரத்தை கடந்து, மைசூர் அரண்மனையில் தொடங்கி பன்னிமண்டப்பத்தில் முடிவடைகிறது. அம்பாரியை சுமந்து செல்லும் யானைகளுக்கு பல வருடங்களுக்கு முன்பே பயிற்சி அளிக்கப்பட்டு வருகிறது. பலராமன் என்ற யானை 19 முறை ஊர்வலத்தில் பங்கேற்ற பெருமையைக் கொண்டுள்ளது. மேலும், 1999 மற்றும் 2011க்குமிடையில் பதின்மூன்று முறை அம்பாரியை எடுத்துச் சென்றது. 2012 இல் அதனிடமிருந்து அர்ச்சுனன் பொறுப்பேற்றது. அம்பாரி சுமக்கும் யானையாக இதன் தேர்வு அக்டோபர் 2012இல் அமைப்பாளர்களால் உறுதிப்படுத்தப்பட்டது.

மேற்கோள்கள்
-----------

1. ↑ . 22 October 2015.
2. ↑  "Arjuna inches closer to be howdah elephant". *The Times of India*. 17 October 2012.. பார்த்த நாள்: 22 October 2015.
3. ↑  "Know your Dasara elephants". *The Hindu*. 15 August 2014.. பார்த்த நாள்: 22 October 2015.
**அலைமருவி** (*Analog* அல்லது *analogue*) **தொலைக்காட்சி** என்பது அலைமருவிய பரப்புகை மூலம் ஒத்திசைந்த ஒலி மற்றும் ஒளி குறிப்பலைகளை ஒளிபரப்புவதாகும். இந்த முறை பரப்புகையில் ஒளிப்படத்தின் பல்வேறு புள்ளிகளில் உள்ள ஒளிர்மை, வண்ணப்பொலிவு போன்ற தகவல்களும் ஒலியின் பண்புகளும் அவற்றை ஏற்றிச் செல்லும் மின்காந்த அலையின் ஏதேனும் ஒரு பண்பை (அலையின் அளவையோ, அதிர்வெண்ணையோ, அலைக் கட்டத்தையோ) தொடர்ந்த முறையில் மாற்றி அனுப்பப்படுகிறது. எண்ணிமத் தொலைக்காட்சி வரும்வரை அனைத்து தொலைக்காட்சி ஒளிபரப்புகளும் அலைமருவிய முறைமையிலேயே ஒளிபரப்பப்பட்டன. அலைமருவித் தொலைக்காட்சி கம்பியில்லா பரப்புகை புவிப்புறத் தொலைக்காட்சி மூலமும் கம்பிவடத் தொலைக்காட்சியாக ஓரச்சு கம்பிவடம் மூலமும் பரப்பப்பட்டன. 

துவக்க கால ஓர்வண்ண அலைமருவித் தொலைக்காட்சிப் பெட்டி

வெளி இணைப்புகள்
---------------

* ஒளித குறிப்பலையின் அளவீடுகளும் உருவாக்கலும் பரணிடப்பட்டது 2012-04-22 at the வந்தவழி இயந்திரம்
* தொலைக்காட்சி இசைவாக்கல் பரணிடப்பட்டது 2010-03-26 at the வந்தவழி இயந்திரம்
* ஒளித பரப்புகை சீர்தர அலைவரிசைகளும் நாட்டுப் பட்டியல்களும் பரணிடப்பட்டது 2010-12-27 at the வந்தவழி இயந்திரம்
* 1958ஆம் ஆண்டின் தொலைக்காட்சிப் பெட்டியின் வடிவமைப்பை விவரிக்கும் கட்டுரை பரணிடப்பட்டது 2006-07-16 at the வந்தவழி இயந்திரம்

மேற்கோள்கள்
-----------

1. ↑  "Television Technical Performance Code" (PDF). *Publication date December 2006*. Ofcom – office of Communications. 24 November 2010 அன்று பார்க்கப்பட்டது.
சங்ககாலப் பெருந்தேவனார், பாரதம் பாடிய பெருந்தேவனார், ஆகியோருக்குப் பின்னர் வாழ்ந்த **பெருந்தேவனார்** ஒருவர் வீரசோழியம் என்னும் இலக்கண நூலுக்கு விரிவுரை எழுதியுள்ளார். இவரது காலம் 12-ஆம் நூற்றாண்டு. இவர் தமது உரையில் வீரராசேந்திரன் (1063-1070) பற்றிய ஐந்து வெண்பாப் பாடல்களை மேற்கோளாகத் தந்துள்ளார்.

வீரசோழியம் என்ற நூலில் ஆசிரியர் புத்தமித்திரரின் மாணாக்கர் இந்தப் பெருந்தேவனார். இருவரும் பௌத்தர்கள். 

* நூல் - **வீரசோழியம் பெருந்தேவனார் உரை**

இந்த உரையின் இறுதியில் காணப்படும் பாடல் ஒன்று இந்த உரைநூலுக்குச் சிறப்புப் பாயிரம் போல அமைந்துள்ளது. பொன்பற்றிக் காவலன் பொன்பற்றி என்னும் ஊர் அறந்தாங்கி வட்டத்தில் பொன்பேத்தி என்னும் பெயருடன் இன்று வழங்கிவருகிறது. (புத்தமித்திரன்) வீரசோழியம் செய்தான். இந்த நூல் 181 காரிகை கட்டளைக்கலித்துறை கொண்டது. பெருந்தேவனார் இதற்குப் பொழிப்புரை செய்தார். – என்னும் செய்திகள் இந்தப் பாடலில் குறிப்பிடப்பட்டுள்ளன.

வீரசோழியம் ஐந்திலக்கணம் கூறும் நூல். இது தமிழ்நாட்டில் அதிகம் பயிலப்படவில்லை. ஆசிரியர் பௌத்தர் என்பதால் இலங்கை சிங்களவரால் பயிலப்பட்டு வந்ததாகத் தெரிகிறது.

உரை பற்றிய சில குறிப்புகள்

* எழுத்துவர்த்தனம் என்னும் சித்திரக்கவி பாடல் ஒன்றை உரையில் மேற்கோளாகத் தருகிறது.
* புத்தமித்திரரின் முன்னோர்களில் ஒருவனான சேந்தன் என்பவன் தொண்டைமானின் படைத்தலைவன், சிங்களத்து அரையன், வில்லவன் ஆகியோரை வென்ற செய்தியைக் குறிப்பிடும் கலிப்பா ஒன்று உரையில் உள்ளது.
* சேந்தனைப் புகழும் வெண்பா ஒன்று உள்ளது.
* நாகப்பட்டினம், தஞ்சாவூர், உறையூர் என்பன நாகை, தஞ்சை, உறந்தை எனக் கடைக்குறைந்து நின்றன என இவ்வுரை குறிப்பிடுகிறது.
* தண்டியலங்காரம் நூலிலுள்ள மேற்கோள் பாடல்களும் இவரது உரையில் எடுத்தாளப்பட்டுள்ளன.

கருவிநூல்
---------

* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005

அடிக்குறிப்பு
-------------
**அலைபாயுதே கண்ணா** எனும் தமிழ் பாடல், இந்துக் கடவுளான கண்ணனைக் குறித்துப் பாடப்படும் பாடல். இப்பாடலை எழுதியவர் ஊத்துக்காடு வெங்கட சுப்பையர் ஆவார். தமிழகத்தில் மிகவும் பிரபலமாக உள்ள இப்பாடல், பெரும்பாலான கருநாடக இசைக் கச்சேரிகளில் 'துக்கடா'வாகப் பாடப்படுகிறது.

**சிறப்பு**
-----------

புகழ்பெற்ற கருநாடக இசைப் பாடகர்கள் இப்பாடலைப் பாடியதன் ஒலிவடிவம், வெவ்வேறு இசைத்தொகுப்புகளில் உள்ளன. அலைபாயுதே எனும் திரைப்படத்தில் இப்பாடல் பாரம்பரிய இசை மரபின்படியே ஏ. ஆர். ரகுமானால் இசையமைக்கப்பட்டுள்ளது.இதே பாடல் "எத்தனை கோணம் எத்தனை பார்வை" படத்தில் இளையராஜா அவரகளால் ஜேசுதாஸ், ஜானகி பாட அற்புதமாக இசையமைக்கப்பட்டுள்ளது

**பாடல் வரிகள்**
----------------

அலைபாயுதே... கண்ணா, என் மனம் அலைபாயுதே   

ஆனந்த மோகன வேணுகானம் அதில்   

அலைபாயுதே... கண்ணா, என் மனம் அலைபாயுதே   

உன் ஆனந்த மோகன வேணுகானம் அதில்   

அலைபாயுதே... கண்ணா...   

நிலைபெயராது சிலைபோலவே நின்று...   

நிலைபெயராது சிலைபோலவே நின்று,   

நேரமாவதறியாமலே மிக விநோதமாக முரளீதரா என் மனம்   
 
அலைபாயுதே... கண்ணா...

தெளிந்த நிலவு பட்டப்பகல் போல் எரியுதே...   

தெளிந்த நிலவு பட்டப்பகல் போல் எரியுதே...   

திக்கை நோக்கி என் புருவம் நெரியுதே   

கனிந்த உன் வேணுகானம் காற்றில் வருகுதே   

கனிந்த உன் வேணுகானம் காற்றில் வருகுதே   

கண்கள் சொருகி ஒரு விதமாய் வருகுதே   

கனித்த/ (கதித்த) மனத்தில் உருத்தி பதத்தை எனக்கு அளித்து மகிழ்த்தவா   

கனித்த/(கதித்த) மனத்தில் உருத்தி பதத்தை எனக்கு அளித்து மகிழ்த்தவா   

ஒரு தனித்த வனத்தில் அணைத்து எனக்கு உணர்ச்சி கொடுத்து மகிழ்த்தவா   

கலை கடல் அலையினில் கதிரவன் ஒளியென இணையிரு கழலென களித்தவா   

கதறி மனமுருக நான் அழைக்கவோ இதர மாதருடன் நீ களிக்கவோ   
 
கதறி மனமுருக நான் அழைக்கவோ இதர மாதருடன் நீ களிக்கவோ   

இது தகுமோ, இது முறையோ, இது தர்மம் தானோ?   
 
இது தகுமோ, இது முறையோ, இது தர்மம் தானோ?!   

குழலூதிடும் பொழுது ஆடிடும் குழைகள் போலவே மனது வேதனை மிகவொடு   

அலைபாயுதே... கண்ணா, என் மனம் அலைபாயுதே   

உன் ஆனந்த மோகன வேணுகானம் அதில்   

அலைபாயுதே... கண்ணா...!

### அருஞ்சொற்பொருள்

* மோகன(ம்) - ராகங்களுள் ஒன்று; கவர்ந்து இழுக்கக் கூடியது எனவும் பொருள்படும்.
* வேணுகானம் - புல்லாங்குழல் இசை (வேணு-புல்லாங்குழல், கானம்- இசை)
* திக்கை நோக்கி - வரும் திசையை நோக்கி
* கனித்த மனத்தில் - உனக்காக இரங்கும் என் மனத்தில் (கனித்தல் என்பது இரங்குதல், உருகுதல், கரைந்தல், பழுத்தல், மனங்களித்தல் ஆகிய பொருளில் வரும்)

(கதித்த மனத்தில்- எழுச்சி நிரம்பியுள்ள என மனத்தில் எனவும் சிலர் இசைப்பதுண்டு)
* முகிழ்த்தவா - உணர்விலே ஆழ்த்துதல்
* கனை கடல் - ஒலி எழுப்புகின்ற கடல்
* இணையிரு கழலெனக் களித்தவா - இணையற்ற இரு தாள்களை எனக்கு அளித்தவனே
* குழைகள் - காதில் அணியும் குண்டலம் என்ற அணி

மேற்கோள்கள்
-----------

1. ↑  பாடல் வரிகள்
2. ↑  தமிழ் விக்சனரியில் *மோகனம்*
3. ↑  தமிழ் விக்சனரியில் *வேணுகானம்*
4. ↑  தமிழ் விக்சனரியில் *திக்கு*

வெளியிணைப்புகள்
---------------